ddrg/super_eurlex huggingface dataset:
C 80/46 EL 30.3.2004 Επίσηµη Εφηµερίδα της Ευρωπαϊκής Ένωσης
Γνωµοδότηση της Ευρωπαϊκής Οικονοµικής και Κοινωνικής Επιτροπήςγια την «Πρόταση κανονισµού
του Συµβουλίου για την τροποποίηση του κανονισµού (ΕΟΚ )αριθ. 1696/71 περί κοινής οργανώσεως
αγοράς στον τοµέα του λυκίσκου »
(COM(2003) 562 τελικό — 2003/0216 (CNS))
(2004/C 80/13)
Στις 7 Οκτωβρίου 2003, το Συµβούλιο αποφάσισε, σύµφωνα µε το άρθρο 37παράγραφος 2,εδάφιο 3,της
Συνθήκης περί ιδρύσεως της Ευρωπαϊκής Κοινότητας, να ζητήσει από την Ευρωπαϊκή Οικονοµική και Κοινωνική
Επιτροπή να γνωµοδοτήσει για την ανωτέρω πρόταση.
Στις 28 Οκτωβρίου 2003, το Προεδρείο ανέθεσε την κατάρτιση της σχετικής γνωµοδότησης στο τµήµα
«Γεωργία, ανάπτυξη της υπαίθρου. περιβάλλον ».
Λόγω του επείγοντος χαρακτήρα του θέµατος, η Ευρωπαϊκή Οικονοµική και Κοινωνική Επιτροπή, κατά την
404η σύνοδο ολοµέλειας της, της 10ης και 11ης ∆εκεµβρίου 2003 (συνεδρίαση της 11ης ∆εκεµβρίου ),όρισε
τον κ. Adalbert Kienle γενικό εισηγητή και υιοθέτησε οµόφωνα την ακόλουθη γνωµοδότηση.
1.Εισαγωγή
1.1. Ο λυκίσκος καλλιεργείται σήµερα σε οκτώ κράτη µέλη της
ΕΕ και αποτελεί καλλιέργεια η οποία παραδοσιακά είναι έντονα
προσανατολισµένη προς τις εξαγωγές και την παγκόσµια αγορά. Η
συνολική καλλιεργήσιµη έκταση στην ΕΕ ανέρχεται σε22 700 εκτάρια µε παραγωγή ύψους 35 000 τόνων λυκίσκου.
1.2. Η συνολική παγκόσµια παραγωγή ανέρχεται σε
92 000 τόνους, δηλαδή η ΕΕ καλύπτειτο 40 %της παγκόσµιας
παραγωγής. Άλλες σηµαντικές χώρες παραγωγής λυκίσκου είναιη ΗΠΑ, η Κίνα, καιη ∆ηµοκρατία της Τσεχίας.
2.Κύρια σηµεία του εγγράφου της Επιτροπής
2.1. Η Επιτροπή προτείνει την παράταση της ισχύος των
ενισχύσεων για τη συγκοµιδή 2004. Η παράταση καλύπτει τόσο
την κοινή οργάνωση της αγοράς λυκίσκου όσο και τα ειδικά µέτρα(προσωρινή αγρανάπαυση και εκρίζωση ).Συγχρόνως, ανακοινώνει
ότι θα υποβάλει έκθεση µε προτάσεις κανονισµού σχετικά µε τον
µελλοντικό προσανατολισµό της κοινής οργάνωσης της αγοράςλυκίσκου από το 2005 καιµετά.
Βρυξέλλες, 11 ∆εκεµβρίου 2003.
Ο Πρόεδρος
της Ευρωπαϊκής Οικονοµικής και Κοινωνικής
Επιτροπής
Roger BRIESCH3.Γενικές παρατηρήσεις
3.1. Η Ευρωπαϊκή Οικονοµική και Κοινωνική Επιτροπή επιδοκι-
µάζειτην πρόταση της Επι τροπής της 25ης Σεπτεµβρίου 2003
σχετικά µε την παράταση, έως τη συγκοµιδή του 2004, της ισχύοςτης κοινής οργάνωσης της αγοράς λυκίσκου, συµπεριλαµβανοµέ-
νων και των ειδικών µέτρων.
4.Περαιτέρω παρατηρήσεις
4.1. Στις 20 Σεπτεµβρίου 2003, η Επιτροπή υπέβαλε την
έκθεση και τις προτάσεις για τους γενικούς προσανατολισµούς τηςµελλοντικής οργάνωσης της αγοράς λυκίσκου. Στην έκθεση αυτή
η Επιτροπή αξιολογεί θετικά την υφιστάµενη κοινή οργάνωση της
αγοράς λυκίσκου. Η ΕΟΚΕ διαπιστώνει ότι επιβεβαιώνεται ηορθότητα των θέσεων που έχει διατυπώσει έως σήµερα στις
γνωµοδοτήσεις της και προσδοκεί ότι η µεταρρύθµιση θα στηρίζε-
ται ουσιαστικά στη µερική αποδέσµευση και ταυτόχρονη διατή-ρηση των ενισχύσεων καθώς και στην ιδιαίτερη συνεκτίµηση των
οργανώσεων των παραγωγών, όπως συνέβηκε κατά τη γεωργική
µεταρρύθµιση της 26ης Ιουνίου 2003 (αποφάσεις του Συµβου-
λίου του Λουξεµβούργου ).
Γνωμοδότηση της Ευρωπαϊκής Οικονομικής και Κοινωνικής Επιτροπής για την "Πρόταση κανονισμού του Συμβουλίου για την ίδρυση του ταμείου συνοχής (κωδικοποιημένη έκδοση)"

(COM(2003) 352 τελικό - 2003/0129 (AVC))

(2004/C 10/09)

Το Συμβούλιο της Ευρωπαϊκής Ένωσης αποφάσισε στις 30 Ιουνίου 2003 και σύμφωνα με το άρθρο 262 της Συνθήκης περί ιδρύσεως της Ευρωπαϊκής Κοινότητας, να ζητήσει τη γνώμη της Ευρωπαϊκής Οικονομικής και Κοινωνικής Επιτροπής σχετικά με την ανωτέρω πρόταση.

Το ειδικευμένο τμήμα "Οικονομική και Νομισματική Ένωση, Οικονομική και Κοινωνική Συνοχή", στο οποίο ανατέθηκαν οι προπαρασκευαστικές εργασίες της ΕΟΚΕ για το θέμα, κατάρτισε τη γνωμοδότησή του στις 11 Σεπτεμβρίου 2003 με βάση εισηγητική έκθεση του κ. Silva.

Κατά την 402η σύνοδο ολομέλειάς της, της 24ης και 25ης Σεπτεμβρίου 2003 (συνεδρίαση της 24ης Σεπτεμβρίου), η Ευρωπαϊκή Οικονομική και Κοινωνική Επιτροπή υιοθέτησε με 123 ψήφους υπέρ, μία κατά και 3 αποχές την ακόλουθη γνωμοδότηση.

1. Η ΕΟΚΕ τάσσεται υπέρ της πρωτοβουλίας της Επιτροπής να κωδικοποιηθεί ο κανονισμός (ΕΟΚ) αριθ. 1164/94 του Συμβουλίου με τον οποίο ιδρύεται ταμείο συνοχής.

2. Πρόκειται για μία ενέργεια η οποία συμβάλλει στην απλοποίηση και στην καλύτερη κατανόηση της κοινοτικής νομοθεσίας σε έναν τομέα που παρουσιάζει σημαντικό ενδιαφέρον κατά την παρούσα φάση της ευρωπαϊκής οικοδόμησης.

Βρυξέλλες, 24 Σεπτεμβρίου 2003.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch
Γνωμοδότηση της Ευρωπαϊκής Οικονομικής και Κοινωνικής Επιτροπής για την "Πρόταση οδηγίας του Ευρωπαϊκού Κοινοβουλίου και του Συμβουλίου περί των αγωγών παραλείψεως στον τομέα της προστασίας των συμφερόντων των καταναλωτών (κωδικοποιημένη έκδοση)"

(COM(2003) 241 τελικό - 2003/0099 (COD))

(2004/C 10/03)

Στις 6 Ιουνίου 2003, το Συμβούλιο αποφάσισε, σύμφωνα με τις διατάξεις του άρθρου 95 περί ιδρύσεως της Ευρωπαϊκής Κοινότητας, να ζητήσει από την Ευρωπαϊκή Οικονομική και Κοινωνική Επιτροπή για την ανωτέρω πρόταση.

Το ειδικευμένο τμήμα "Ενιαία αγορά, παραγωγή και κατανάλωση", στο οποίο ανατέθηκε η προετοιμασία των σχετικών εργασιών, επεξεργάστηκε την γνωμοδότησή του στις 3 Σεπτεμβρίου 2003 με βάση την εισηγητική έκθεση του κ. Burani.

Κατά την 402η σύνοδο ολομέλειάς της, η Ευρωπαϊκή Οικονομική και Κοινωνική Επιτροπή υιοθέτησε στις 24 Σεπτεμβρίου 2003, με 124 ψήφους υπέρ και 1 κατά, την ακόλουθη γνωμοδότηση.

1. Η πρόταση αποβλέπει στην προώθηση της κωδικοποίησης της οδηγίας 98/27/ΕΚ του Ευρωπαϊκού Κοινοβουλίου και του Συμβουλίου της 19ης Μαΐου 1998 περί των αγωγών παραλείψεως στον τομέα της προστασίας των συμφερόντων των καταναλωτών. Η νέα οδηγία αντικαθιστά και κωδικοποιεί διάφορες άλλες οδηγίες, σέβεται πλήρως την ουσία των πράξεων που αποτελούν το αντικείμενο της κωδικοποιήσεως και περιορίζεται στις τυπικές τροποποιήσεις που απαιτούνται από την ίδια τη διαδικασία της κωδικοποίησης.

2. Η ΕΟΚΕ επικροτεί τη διαδικασία της γενικής κωδικοποίησης των κοινοτικών διατάξεων, που επιχειρείται από την Επιτροπή δυνάμει της απόφασης της 1ης Απριλίου 1987(1), και εγκρίνει την πρόταση οδηγίας, όπως έπραξε ήδη σε ανάλογες περιπτώσεις.

3. Η ΕΟΚΕ επισημαίνει ότι βάσει της διοργανικής αποφάσεως της 20ης Δεκεμβρίου 1994 του Ευρωπαϊκού Κοινοβουλίου, του Συμβουλίου και της Επιτροπής, καμία τροποποίηση επί της ουσίας δεν μπορεί να γίνει κατά την κωδικοποίηση. Διαπιστώνει σχετικά ότι η Επιτροπή τηρεί τον όρο αυτό στο κείμενο της πρότασης οδηγίας. Η υπεύθυνη έγκριση εκ μέρους της ΕΟΚΕ προϋποθέτει για το λόγο αυτό ότι έχουν επαληθευτεί οι τροποποιήσεις που έγιναν, πράγμα που έπραξε ο εισηγητής και διαπιστώνει ότι δεν υφίσταται κανένας λόγος να διατυπώσει επιφυλάξεις ή σημαντικές παρατηρήσεις. Η ΕΟΚΕ υποδεικνύει, ωστόσο, ότι στο μέλλον, για πρακτικούς λόγους και για εξοικονόμηση χρόνου, σε παρόμοιες περιπτώσεις οι προτάσεις οδηγίας θα πρέπει να συνοδεύονται από παράρτημα με πλήρη κατάλογο των ενδεχόμενων διαφορών, - έστω και των πιο ελάχιστων - μεταξύ του πρωτότυπου κειμένου και του κειμένου της κωδικοποίησης.

Βρυξέλλες, 24 Σεπτεμβρίου 2003.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch

(1) COM(87) 868 PV.
Γνωμοδότηση της Ευρωπαϊκής Οικονομικής και Κοινωνικής Επιτροπής σχετικά με την "Πρόταση οδηγίας του Ευρωπαϊκού Κοινοβουλίου και του Συμβουλίου για τη διάταξη συγκράτησης των επιβατών των δικύκλων οχημάτων με κινητήρα" (κωδικοποιημένη έκδοση)

(COM(2003) 145 τελικό - 2003/0058 (COD))

(2003/C 234/04)

Στις 9 Απριλίου 2003, και σύμφωνα με το άρθρο 95 της ΣΕΚ, το Συμβούλιο αποφάσισε να ζητήσει τη γνωμοδότηση της Ευρωπαϊκής Οικονομικής και Κοινωνικής Επιτροπής σχετικά με την ανωτέρω πρόταση.

Το ειδικευμένο τμήμα "Ενιαία αγορά, παραγωγή και κατανάλωση" στο οποίο ανατέθηκε η προετοιμασία των σχετικών εργασιών επεξεργάστηκε τη γνωμοδότησή του στις 25 Ιουνίου 2003 με βάση την εισηγητική έκθεση του κ. Pesci.

Η Ευρωπαϊκή Οικονομική και Κοινωνική Επιτροπή κατά την 401η σύνοδο ολομέλειάς της, της 16ης και 17ης Ιουλίου 2003 (συνεδρίαση της 16ης Ιουλίου), υιοθέτησε την ακόλουθη γνωμοδότηση με 112 ψήφους υπέρ, 0 κατά και 3 αποχές.

1. Η πρόταση αποσκοπεί στην κωδικοποίηση σε ένα ενιαίο κείμενο όλων των νομοθετικών πράξεων που έχουν υιοθετηθεί από το 1993 σχετικά με τη διάταξη συγκράτησης των επιβατών δικύκλων οχημάτων με κινητήρα.

2. Η ΕΟΚΕ θεωρεί ότι είναι χρησιμότατη η κωδικοποίηση όλων των κειμένων αυτών σε μια οδηγία. Η απλοποίηση είναι ιδιαίτερα σημαντική στο πλαίσιο της ενιαίας αγοράς, και η έλλειψή της αποτελεί σοβαρό εμπόδιο που μπορεί να επιβραδύνει - όπως στον τομέα των οχημάτων με κινητήρα - την βιομηχανική ανάπτυξη. Παρέχεται η διαβεβαίωση ότι η κωδικοποιημένη αυτή συλλογή δεν συνεπάγεται καμία ουσιαστική αλλαγή, και ότι μοναδικός στόχος είναι να καταστεί σαφής και διαφανής η κοινοτική νομοθεσία. Η ΕΟΚΕ συμφωνεί πλήρως με τον στόχο αυτό και αφού έλαβε την ανωτέρω διαβεβαίωση εγκρίνει την πρόταση.

Βρυξέλλες, 16 Ιουλίου 2003.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch
Γνωμοδότηση της Ευρωπαϊκής Οικονομικής και Κοινωνικής Επιτροπής για την "Πρόταση κανονισμού του Συμβουλίου για την κοινή οργάνωση αγοράς του ακατέργαστου καπνού (κωδικοποιημένη έκδοση)"

(COM(2003) 243 τελικό - 2003/0096 (CNS))

(2003/C 234/21)

Στις 27 Μαΐου 2003 και σύμφωνα με τις διατάξεις των άρθρων 36 και 37 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει από την Οικονομική και Κοινωνική Επιτροπή να γνωμοδοτήσει για την ανωτέρω πρόταση.

Στις 17 Ιουνίου 2003, το Προεδρείο της ΕΟΚΕ ανέθεσε στο ειδικευμένο τμήμα "Γεωργία, ανάπτυξη της υπαίθρου, περιβάλλον" την προετοιμασία των σχετικών εργασιών.

Δεδομένου του επείγοντος χαρακτήρα των εργασιών, κατά την 401η σύνοδο ολομέλειας της 16ης και 17ης Ιουλίου 2003 (συνεδρίαση της 16ης Ιουλίου), η Ευρωπαϊκή Οικονομική και Κοινωνική Επιτροπή όρισε γενικό εισηγητή τον κ. Moraleda Quilez και υιοθέτησε με 26 ψήφους υπέρ, 1 κατά και 1 αποχή την ακόλουθη γνωμοδότηση.

1. Αντικείμενο της παρούσας πρότασης είναι η κωδικοποίηση του κανονισμού (ΕΟΚ) αριθ. 2075/92 του Συμβουλίου, της 30ής Ιουνίου 1992, για τη θέσπιση Κοινής Οργάνωσης Αγοράς στον τομέα του ακατέργαστου καπνού(1). Ο νέος κανονισμός θα αντικαταστήσει τους κανονισμούς που αποτελούν το αντικείμενο της πράξεως της κωδικοποίησης. Η πρόταση στο σύνολό της δεν θίγει το περιεχόμενο των κωδικοποιούμενων κειμένων και περιορίζεται στην ενοποίησή τους, προβαίνοντας αποκλειστικά στις τυπικές τροποποιήσεις που απαιτεί η ίδια η ενέργεια της κωδικοποίησης.

2. Η ΕΟΚΕ κρίνει ιδιαίτερα χρήσιμη τη συγκέντρωση όλων των κειμένων σε έναν κανονισμό. Στο πλαίσιο της "Ευρώπης των πολιτών", η ΕΟΚΕ, από κοινού με την Επιτροπή, αποδίδουν ιδιαίτερη σημασία στην απλοποίηση και τη διασαφήνιση του κοινοτικού δικαίου, το οποίο, κατ´ αυτόν τον τρόπο, καθίσταται περισσότερο βατό και κατανοητό από τους πολίτες, διανοίγοντας νέες δυνατότητες και αναγνωρίζοντας συγκεκριμένα δικαιώματα, των οποίων θα ήταν δυνατόν να γίνει επίκληση.

Εφόσον διασφαλίζεται ότι η εν λόγω κωδικοποίηση κανόνων δεν επιφέρει οποιαδήποτε τροποποίηση του περιεχομένου τους, εξυπηρετώντας αποκλειστικά την πρόθεση παρουσίασης του κοινοτικού δικαίου κατά τρόπο σαφή και διαφανή, η ΕΟΚΕ εκφράζει την πλήρη υποστήριξή της στον εν λόγω στόχο και, λαμβανομένων υπόψη των σχετικών εχεγγύων, επιδοκιμάζει την πρόταση.

Βρυξέλλες, 16 Ιουλίου 2003.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch

(1) Η οποία υλοποιήθηκε βάσει της ανακοίνωσης της Επιτροπής στο Ευρωπαϊκό Κοινοβούλιο και στο Συμβούλιο - Κωδικοποίηση του κοινοτικού κεκτημένου, COM(2001) 645 τελικό.
Γνωμοδότηση της Ευρωπαϊκής Οικονομικής και Κοινωνικής Επιτροπής για την "Πρόταση κανονισμού του Συμβουλίου περί κοινής οργανώσεως αγοράς στον τομέα του χοιρείου κρέατος"

(COM(2003) 297 τελικό - 2003/0104 (CNS))

(2003/C 234/22)

Στις 7 Ιουλίου 2003, και σύμφωνα με τις διατάξεις των άρθρων 36 και 37 της συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Ευρωπαϊκής Οικονομικής και Κοινωνικής Επιτροπής για την ανωτέρω πρόταση.

Στις 17 Ιουνίου 2003, το Προεδρείο της Ευρωπαϊκής Οικονομικής Ευρωπαϊκής ανέθεσε τις προπαρασκευαστικές εργασίες στο ειδικευμένο τμήμα "Γεωργία, ανάπτυξη της υπαίθρου, περιβάλλον".

Λόγω της επείγουσας φύσης των εργασιών, κατά τη σύνοδο ολομέλειας της 16ης και 17ης Ιουλίου 2003 (συνεδρίαση της 16ης Ιουλίου), η Ευρωπαϊκή Οικονομική και Κοινωνική Επιτροπή όρισε γενικό εισηγητή τον κ. Caball i Subirana και υιοθέτησε την ακόλουθη γνωμοδότηση με 26 ψήφους υπέρ, 1 κατά και 1 αποχή.

1. Η υπό εξέταση πρόταση αποβλέπει στην κωδικοποίηση του κανονισμού (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος(1). Ο νέος κανονισμός θα αντικαταστήσει τους διάφορους κανονισμούς που αποτελούν αντικείμενο της κωδικοποίησης. Σέβεται πλήρως την ουσία των κωδικοποιούμενων κειμένων και αρκείται απλώς στη συγκέντρωση τους επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

2. Η ΕΟΚΕ κρίνει ιδιαίτερα χρήσιμη τη συγκέντρωση όλων των κειμένων σε έναν κανονισμό. Στα πλαίσια της "Ευρώπης των πολιτών", η ΕΟΚΕ, όπως και η Επιτροπή, αποδίδει ιδιαίτερη σημασία στην απλούστευση και τη σαφήνεια του κοινοτικού δικαίου, ώστε τούτο να καταστεί περισσότερο προσιτό και κατανοητό στον πολίτη, προσφέροντας του, με τον τρόπο αυτό, νέες δυνατότητες και αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει.

Επιβεβαιώθηκε ότι το κωδικοποιούμενο κείμενο δεν περιλαμβάνει τροποποιήσεις όσον αφορά την ουσία και αποσκοπεί αποκλειστικά στη σαφήνεια και διαφάνεια του κοινοτικού δικαίου. Η ΕΟΚΕ υποστηρίζει πλήρως τον εν λόγω στόχο και, λαμβανομένων υπόψη των σχετικών εχεγγύων, επιδοκιμάζει την πρόταση.

Βρυξέλλες, 16 Ιουλίου 2003.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch

(1) Πραγματοποιήθηκε σύμφωνα με την ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο - Κωδικοποίηση του κοινοτικού κεκτημένου, COM(2001) 645 τελικό.
Γνωμοδότηση της Ευρωπαϊκής Οικονομικής και Κοινωνικής Επιτροπής σχετικά με την "Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με το πόδι των δίκυκλων οχημάτων με κινητήρα" (κωδικοποιημένη έκδοση)

(COM(2003) 147 τελικό - 2003/0059 (COD))

(2003/C 234/05)

Στις 9 Απριλίου 2003, και σύμφωνα με το άρθρο 95 της ΣΕΚ, το Συμβούλιο αποφάσισε να ζητήσει τη γνωμοδότηση της Ευρωπαϊκής Οικονομικής και Κοινωνικής Επιτροπής σχετικά με την ανωτέρω πρόταση.

Το ειδικευμένο τμήμα "Ενιαία αγορά, παραγωγή και κατανάλωση" στο οποίο ανατέθηκε η προετοιμασία των σχετικών εργασιών επεξεργάστηκε τη γνωμοδότησή του στις 25 Ιουνίου 2003 με βάση την εισηγητική έκθεση του κ. Pesci.

Η Ευρωπαϊκή Οικονομική και Κοινωνική Επιτροπή κατά την 401η σύνοδο ολομέλειάς της, της 16ης και 17ης Ιουλίου 2003 (συνεδρίαση της 16ης Ιουλίου), υιοθέτησε την ακόλουθη γνωμοδότηση με 111 ψήφους υπέρ, 0 κατά και 2 αποχές.

1. Η πρόταση αποσκοπεί στην κωδικοποίηση σε ένα ενιαίο κείμενο όλων των νομοθετικών πράξεων που έχουν υιοθετηθεί από το 1993 σχετικά με τη διάταξη συγκράτησης των επιβατών δικύκλων οχημάτων με κινητήρα.

2. Η ΕΟΚΕ θεωρεί ότι είναι χρησιμότατη η κωδικοποίηση όλων των κειμένων αυτών σε μια οδηγία. Η απλοποίηση είναι ιδιαίτερα σημαντική στο πλαίσιο της ενιαίας αγοράς, και η έλλειψή της αποτελεί σοβαρό εμπόδιο που μπορεί να επιβραδύνει - όπως στον τομέα των οχημάτων με κινητήρα - την βιομηχανική ανάπτυξη. Παρέχεται η διαβεβαίωση ότι η κωδικοποιημένη αυτή συλλογή δεν συνεπάγεται καμία ουσιαστική αλλαγή, και ότι μοναδικός στόχος είναι να καταστεί σαφής και διαφανής η κοινοτική νομοθεσία. Η ΕΟΚΕ συμφωνεί πλήρως με τον στόχο αυτό και αφού έλαβε την ανωτέρω διαβεβαίωση εγκρίνει την πρόταση.

Βρυξέλλες, 16 Ιουλίου 2003.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch
Γνωμοδότηση της Ευρωπαϊκής Οικονομικής και Κοινωνικής Επιτροπής για την "Πρόταση οδηγίας του Ευρωπαϊκού Κοινοβουλίου και του Συμβουλίου για την επιθεώρηση και τον έλεγχο της ορθής εργαστηριακής πρακτικής (ΟΕΠ) (κωδικοποιημένη έκδοση)"

(COM(2002) 529 τελικό - 2002/0233 (COD))

(2003/C 85/29)

Στις 28 Νοεμβρίου 2002, και σύμφωνα με το άρθρο 95 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Ευρωπαϊκής Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα "Ενιαία αγορά, παραγωγή, κατανάλωση" στο οποίο ανατέθηκε η προετοιμασία των σχετικών εργασιών της ΕΟΚΕ όρισε ως γενικό εισηγητή τον κ. Bedossa.

Κατά την 396η σύνοδο ολομέλειας (συνεδρίαση της 23ης Ιανουαρίου 2003), η Ευρωπαϊκή Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

Εισαγωγή

Η μεταρρύθμιση του νομοθετικού πλαισίου της ΕΕ αποτελεί πρόδηλη ανάγκη, και πρέπει να πραγματοποιείται περιοδικώς.

Οι στόχοι της εν λόγω πρότασης οδηγίας είναι σαφείς και απλοί και αποβλέπουν κυρίως στην επίτευξη απτών αποτελεσμάτων.

Αυτή η τυπική αναθεώρηση της κωδικοποιημένης έκδοσης που αποβλέπει στην απλούστευση και τη βελτίωση των μεθόδων επιθεώρησης και ελέγχου της ορθής εργαστηριακής πρακτικής (ΟΕΠ) δεν επικεντρώνεται μόνο στο μέλλον αλλά και στο ισχύον δίκαιο

Ειδικές παρατηρήσεις

Η Ευρωπαϊκή Οικονομική και Κοινωνική Επιτροπή επικροτεί την πρωτοβουλία που διέπει τη θέσπιση της οδηγίας για τους εξής λόγους:

- Εάν η κατάργηση ρυθμίσεων που έχουν περιπέσει σε αχρηστία είναι εκ των πραγμάτων αναγκαία, τότε πρέπει η κανονιστική απλούστευση να έχει θετικές συνέπειες στους τομείς της σαφήνειας και διαφάνειας του κοινοτικού δικαίου.

- Η ανάγκη για μια κωδικοποιημένη έκδοση που ενημερώνεται τακτικά, κατοχυρώνει τη νομική ασφάλεια του εφαρμοστέου δικαίου που ισχύει για συγκεκριμένο θέμα.

- Η απλούστευση είναι σημαντική λόγω της ενιαίας αγοράς: η μη ενοποίηση των κανονιστικών μέσων αποτελεί μείζον κώλυμα που μπορεί να δημιουργήσει πολλές αμφισβητήσεις, όσον αφορά την περίπτωση της ορθής εργαστηριακής πρακτικής.

- Η απλούστευση θα πραγματοποιηθεί την κατάλληλη στιγμή, δηλ. την παραμονή της διεύρυνσης.

- Η οδηγία για την ορθή εργαστηριακή πρακτική μολονότι είναι απλώς τυπική, είναι εντούτοις απαραίτητη, διότι πρέπει να ληφθούν νομοθετικά μέτρα στον τομέα αυτό.

- Τέλος, η οδηγία αυτή στοχεύει σωστά διότι επιταχύνει την απλούστευση και την κωδικοποίηση ισχυόντων κειμένων και επιτρέπει επίσης να αξιολογηθούν οι συνέπειες των κανονιστικών κειμένων.

Επιπλέον, η ενοποίηση της σύνταξης αποτελεί σημαντική πρόοδο.

Βρυξέλλες, 23 Ιανουαρίου 2003.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch
Γνωμοδότηση της Ευρωπαϊκής Οικονομικής και Κοινωνικής Επιτροπής με θέμα την "Πρόταση οδηγίας του Συμβουλίου που τροποποιεί την οδηγία 77/388/ΕΟΚ με σκοπό να παραταθεί η δυνατότητα να επιτραπεί στα κράτη μέλη να εφαρμόζουν μειωμένους συντελεστές ΦΠΑ σε ορισμένες υπηρεσίες υψηλής έντασης εργατικού δυναμικού"

(COM(2002) 525 τελικό - 2002/0230 (CNS))

(2003/C 61/32)

Στις 7 Οκτωβρίου 2002 και σύμφωνα με το άρθρο 93 της Συνθήκης για την Ευρωπαϊκή Κοινότητα, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Κατά την 394η σύνοδο ολομέλειας της 24ης Οκτωβρίου 2002, η Ευρωπαϊκή Οικονομική και Κοινωνική Επιτροπή, λαμβάνοντας υπόψη τον επείγοντα χαρακτήρα των εργασιών, όρισε τον κ. Ladrille, γενικό εισηγητή και υιοθέτησε την ακόλουθη γνωμοδότηση με 68 ψήφους υπέρ, 2 ψήφους κατά και 0 αποχές.

1. Η ΕΟΚΕ συμφωνεί με την πρόταση της Επιτροπής που προβλέπει να παραταθεί η δυνατότητα να επιτραπεί στα κράτη μέλη να εφαρμόζουν μειωμένους συντελεστές ΦΠΑ σε ορισμένες υπηρεσίες υψηλής έντασης εργατικού δυναμικού.

2. Η ΕΟΚΕ επιβεβαιώνει την άποψη που είχε εκφράσει στη γνωμοδότησή της της 26ης Μαΐου 1999(1) σύμφωνα με την οποία το μέτρο που εισάγεται με την οδηγία 1999/85/ΕΚ(2) που τροποποιεί την 6η οδηγία ΦΠΑ 77/388/ΕΟΚ(3) αποτελεί μέσο που επιτρέπει τόσο την δημιουργία θέσεων απασχόλησης όσο και την αποτελεσματική καταπολέμηση της λαθραίας απασχόλησης.

3. Η ΕΟΚΕ καλεί τα κράτη μέλη να καταρτίσουν σε εύλογο χρονικό διάστημα εκθέσεις αξιολόγησης για την εφαρμογή του εν λόγω μέτρου, προκειμένου να επιτρέψουν στο Ευρωπαϊκό Κοινοβούλιο και στο Συμβούλιο να λάβουν τελική απόφαση σχετικά με το συντελεστή ΦΠΑ που θα εφαρμόζεται στις υπηρεσίες υψηλής έντασης εργατικού δυναμικού.

Βρυξέλλες, 24 Οκτωβρίου 2002.

Ο Πρόεδρος

της Ευρωπαϊκής Οικονομικής και Κοινωνικής Επιτροπής

Roger Briesch

(1) ΕΕ C 209 της 22.7.1999, σ. 20.

(2) ΕΕ L 277 της 28.10.1999, σ. 34.

(3) ΕΕ L 145 της 13.6.1977, σ. 1.
Γνωμοδότηση της Οικονομικής και Κοινωνικής Επιτροπής σχετικά με:

- την "Πρόταση κανονισμού του Ευρωπαϊκού Κοινοβουλίου και του Συμβουλίου που τροποποιεί τον κανονισμό (ΕΟΚ) αριθ. 3528/86 του Συμβουλίου, για την προστασία των δασών στην Κοινότητα από την ατμοσφαιρική ρύπανση", και

- την "Πρόταση κανονισμού του Ευρωπαϊκού Κοινοβουλίου και του Συμβουλίου που τροποποιεί τον κανονισμό (ΕΟΚ) αριθ. 2158/92 του Συμβουλίου, για την πυροπροστασία των κοινοτικών δασών"

(2002/C 80/10)

Στις 20 Δεκεμβρίου 2001, και σύμφωνα με το άρθρο 175 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με τις ανωτέρω προτάσεις.

Η Οικονομική και Κοινωνική Επιτροπή επεξεργάστηκε τη γνωμοδότησή της με βάση την έκθεση του γενικού εισηγητή κ. Seppo Kallio.

Κατά την 387η σύνοδο ολομέλειας (συνεδρίαση της 16ης Ιανουαρίου 2002), η Οικονομική και κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Γενικές παρατηρήσεις

1.1. Η Οικονομική και Κοινωνική Επιτροπή σε προηγούμενες γνωμοδοτήσεις της του 1997(1) και του 1999(2) έχει ήδη υποστηρίξει την παράταση της ισχύος των κανονισμών. Η ΟΚΕ υποστηρίζει την ζητούμενη κατά ένα έτος παράταση των δύο αυτών δράσεων που είναι σημαντικές για το δασικό τομέα.

1.2. Η ΟΚΕ, με την ευκαιρία αυτή, επισημαίνει εκ νέου το περιεχόμενο της γνωμοδότησης του 1999. Η ΟΚΕ σε αυτή τη φάση δεν επιθυμεί να προβεί σε πρόσθετες παρατηρήσεις για το περιεχόμενο αλλά αναμένει τις νέες προτάσεις τροποποίησης, που θα έπρεπε να είχαν υποβληθεί τέλη του 2000.

1.3. Η ΟΚΕ επισημαίνει επίσης την πρόταση της Επιτροπής του 1998 για την δασική στρατηγική της ΕΕ(3), όπου προτείνεται η αναθεώρηση των συστημάτων ελέγχου για την προστασία των δασών από τις πυρκαγιές.

2. Συμπέρασμα

Η ΟΚΕ επισημαίνει ότι πρέπει να πραγματοποιηθεί τάχιστα η τροποποίηση των δύο κανονισμών. Η ολοκλήρωση της κοινοτικής νομοθεσίας σχετικά με την βιώσιμη ανάπτυξη των δασών προϋποθέτει την γρήγορη επανεξέταση και ενημέρωση των εν λόγω κανονισμών προκειμένου να ανταποκρίνονται στην σημερινή κατάσταση. Με την ευκαιρία αυτή η ΟΚΕ επισημαίνει ιδιαίτερα το σημείο 2.4 της γνωμοδότησής της του 1999 και τις βασικές απαιτήσεις που περιλαμβάνονται σε αυτό.

Βρυξέλλες, 16 Ιανουαρίου 2002.

Ο Πρόεδρος

της Οικονομικής και Κοινωνικής Επιτροπής

Göke Frerichs

(1) ΕΕ C 66 της 3.3.1997.

(2) ΕΕ C 51 της 23.2.2000.

(3) CΟΜ(98) 649 της 3.11.1998.